ĦASSEJNA li jkun xieraq li f'din il-kitba li biha nfakkru lil dawk il- membri li ħallew din id-dijnja, in- fakkru l-ewwel u nsellmu lil-Dun Frans Camilleri, saċerdot Ħamruniż u Direttur Spiritwali tal-Għaqda tal- Mużika San Gejtanu li miet nhar is- 6 ta' Diċembru, 1990. Dun Frans Camilleri ħadem fostna l-Ħamruniżi għal madwar 45 sena u nistgħu ngħidu li ħalla l-- marka tiegħu f'diversi oqsma tal- Ħamrun u wkoll ta' Malta. Hawn min jiftakar lil Dun Frans bħala dak is-saċerdot li baqa' dejjem jilbes is- suttana. Oħrajn jiftakruh għall-kit- biet u poeżiji tiegħu jew forsi għat- talenti kbar li kellu fil-fotografija. Issib oħrajn li kien jgħallimhom jew li sabu l-għajnuna tiegħu bħal ma kienu r-romol, il-ħabsin u l-emi- granti. Iżda fuq kollox Dun Frans għandu jibqa' miftakar bħala reliġjuż fil-veru sens tal-kelma u Malti kburi b'isem art twelidu. Aħna tas-Soċjetà San Ġużepp, forsi aktar minn ħaddieħor, infaħħru 'l Alla u lill-Qaddisin per- mezz tal-versi li huwa kiteb għaż- żewġ innijiet kbar li ndoqqu kull sena — dakta' tifħir lil San Gejtanu u l-ieħor dedikat lil San Ġużepp. Dan minbarra l-versi tal-Innu Marċ San Ġużepp. Ġużeppin Matul din is-sena li għaddiet is- Soċjetà tagħna ġarrbet telfiet aktar minn snin oħra. B'kollox l-għadd ta' membri li mietu matul is-sena kien ta' tmienja. Huwa dmir tagħna li dawn l- imseħbin tagħna nibqgħu niftakru fihom fit-talb tagħna biex il-Mulej jagħtihom il-mistrieħ ta' dejjem.